06/02/2018 | Administración LocalProvincial
Deputación Provincial da Coruña
Servizo de Promoción Económica, Turismo e Emprego
Resolución de Presidencia n.º 2018/3357 de 30 de xaneiro pola que se aproban as bases e o orzamento da convocatoria do II concurso de turismo escolar da provincia da Coruña

SERVIZO DE PROMOCI ÓN ECONÓMICA, TURISMO E EMPREGO. SECCIÓN DE PROMOCIÓN E DESENVOLVEMENTO TURÍSTICO Por Resolución de Presidencia nº 2018/3357 de 30 de xaneiro aprobáronse as bases e o orzamento da convocatoria do II concurso de “turismo escolar” da provincia da Coruña, que se transcriben de seguido: II CONCURSO DE TURISMO ESCOLAR, ANO 2018 PRE Á MBULO Dende a Deputación da Coruña trabállase pola conservación e a preservación do patrimonio da provincia, do cal é responsable. Por outra banda, dende a administración provincial tamén se realizan actuacións para promover o turismo en toda a provincia. Con estas premisas a Deputación da Coruña pon en marcha o programa de Turismo escolar. O programa está dirixido a escolares con idade comprendida entre 3 e 16 anos, de calquera centro escolar da provincia da Coruña. A Deputación da Coruña ofrece unha guía que se encarga de facer unha visita explicando os puntos máis destacables e interesantes do lugar, daqueles recursos que dependen directamente do ente provincial. Teñen un carácter lúdico e formativo para que os máis pequenos gocen aprendendo. As visitas propostas son, por un lado, as rutas descritas na web (turismo. dacoruna. gal/turismo-escolar): “Testemu ñ as de pedra”: a visita abarca o Castelo de Vimianzo e as Torres do Allo, dúas formas diferentes de entender como se vivía no pasado, con dúas estruturas arquitectónicas diferentes que lles mostran aos escolares o cambio nas formas de asentamento. “Ritual e Tradici ó n”: a experiencia transcorre entre o Dolmen de Dombate e o Ecomuseo Forno do Forte. Con esta viaxe preténdese alcanzar non só unha explicación individual de cada un dos dous fitos patrimoniais senón, tamén, unha visión conxunta do reflexo da pegada do ser humano dende tempos ancestrais e os cambios na concepción das formas de vida. “Romanos no Mandeo”: Situado na parte alta do río Mandeo, o Centro de Interpretación de Teixeiro (Curtis) ten unha dobre función: divulgativa a través do centro de interpretación, no que usando o río como fío condutor ponse en valor o patrimonio cultural e etnográfico de toda a ribeira do río Mandeo e formativa, xa que o centro acolle cursos, talleres e serve como albergue. “O segredo do Eume”: Situado nun montículo rochoso entre os ríos Eume e Sesín, en pleno corazón das fragas do Eume, O Mosteiro de Caaveiro érguese cunha incomparable beleza, que sufriu numerosas intervencións ao longo da súa historia. As súas orixes remóntanse ao século X, momento do cal se teñen as primeiras novas da existencia de vida monástica neste lugar. A historia de Caaveiro vencéllase a San Rosendo pero tamén pertenceu á orde de San Bieito e posteriormente foi mosteiro de cóengos regulares de San Agustín. “O bosque animado”: nesta visita téntase coñecer por dentro como era a vida dentro dun pazo e dos seus xardíns, coma é o Pazo de Mariñán, e como é unha casa nobre e unha contorna tan espectacular que chegou a inspirar unha das grandes novelas galegas “O bosque animado”, da man do autor Cesar Valentin El Madhoun Ceba. Ademais destas visitas que se basean no patrimonio pertencente a Deputación provincial, o programa de turismo escolar inclúe, por primeira vez no curso escolar 2017-2018, visitas a recursos municipais, que se atopan na web ( http://turismo.dacoruna. gal/gl/descubre/turismo-escolar http://turismo.dacoruna. gal/gl/descubre/turismo-escolar ), con varias opcións de visitas propostas polos concellos, con recursos adaptados e guiados para os estudantes. Estas propostas son de carácter aberto, coa posibilidade de que cada centro escolar escolla os lugares máis axeitados para os seus intereses educativos. Estarán incluídos no presente concurso aqueles debuxos e/ou traballos creativos (unha redacción, un collage, un relato ilustrado ou una colección de fotografías comentadas feitas na visita) realizadas en base a estes recursos. O obxectivo da actividade é crear sinerxías entre o patrimonio cultural e a nenez coma un elemento que proporcione valores e coñecementos aos máis pequenos e pequenas. BASES PRIMEIRA.- Obxecto Poderán optar ao premio todos os alumnos e alumnas que presenten unha obra en formato debuxo ou traballo creativo inédito sobre a visita que realizaran aos fitos patrimoniais da Deputación da Coruña ou os recursos municipais que se reflicten na páxina web: turismo. dacoruna. gal no marco do programa de turismo escolar da administración provincial. SEGUNDA.- Participantes Poderán participar todas as persoas físicas con idade comprendida entre 3 e 16 anos, de calquera nacionalidade que formen parte dalgún dos centros escolares que teñan realizado unha visita de turismo escolar aos fitos predeterminados. TERCEIRA.- Formato Os traballos presentados deberán versar sobre a visita turística realizada dentro do programa de turismo escolar da Deputación da Coruña e poderán presentarse os seguintes traballos: - Debuxo. Os debuxos versarán sobre o lugar visitado e entregaranse en formato papel. Destacarase a orixinalidade e o punto de vista adoptado polo alumno/a sobre o elemento patrimonial. - Traballo creativo. Pode presentarse nos seguintes formatos: unha redacción, un collage, un relato ilustrado ou unha colección de fotografías comentadas feitas na visita. A temática, aínda que debe xirar sobre o elemento patrimonial visitado, terá un guión libre. Destacarase a orixinalidade e o punto de vista innovador adoptado polo alumno/a sobre o elemento patrimonial. CUARTA.- Premio CATEGOR Í A A: Cursos de educaci ó n infantil. Outorgarase primeiro e segundo premio para o mellor debuxo: • Primeiro premio: consistirá nun lote de xogos e contos infantís que fomenten a aprendizaxe doutras culturas, países e costumes para o alumno/a gañador/a, e outro lote para o colexio do alumno/a gañador/a. • Segundo premio: consistirá nunha colección de contos infantís sobre a temática das visitas turísticas (arqueoloxía, patrimonio, artesanía) para o alumno/a gañador/a, e outro lote para o colexio do premiado/a. CATEGOR Í A B: Cursos de educaci ó n primaria. Outorgarase primeiro e segundo premio para o mellor debuxo: • Primeiro premio: consistirá nun lote de xogos e contos infantís que fomenten a aprendizaxe doutras culturas, países e costumes para o alumno/a gañador/a, e outro lote para o colexio do alumno/a gañador/a. • Segundo premio: consistirá nunha colección de contos infantís sobre a temática das visitas turísticas (arqueoloxía, patrimonio, artesanía) para o alumno/a gañador/a, e outro lote para o colexio do premiado/a. CATEGOR Í A C: Cursos de educaci ó n secundaria. Outorgarase primeiro e segundo premio para o mellor traballo creativo: • Primeiro premio: consistirá nun iPAD AIR 2 para o alumno/a gañador/a, e outro para o colexio do alumno/a gañador/a. • Segundo premio: consistirá nunha TABLETA para o alumno/a gañador/a e outro para o colexio do alumno/a gañador/a. A Deputación resérvase o dereito a facer uso das obras, cedendo a autora ou autor os dereitos para que a Deputación poida empregalas para calquera campaña de sensibilización e información das actividades da Deputación da Coruña relacionadas co turismo ou co patrimonio provincial. QUINTA.- Prazo e forma de presentaci ó n dos traballos Prazo: o prazo de admisión de obras comezará dende o día seguinte á realización por parte do centro educativo da visita turística e rematará o 30 de xuño de 2018. Forma de presentación: os traballos entregaranse nun sobre pechado (1), no exterior do sobre indicarase “ II Concurso de Turismo Escolar”, categoría na que se presenta (categoría A para cursos de educación infantil, categoría B cursos educación primaria e categoría C para cursos de educación secundaria). Deben indicar como remite o nome do centro do que proveñen. Dentro deste sobre irán os traballos identificados cun pseudónimo e un sobre pechado (2) no que se incluirán os seguintes documentos: 1. listaxe coa relación de alumnado e os seus pseudónimos 2. folla de aceptación dos compromisos e as autorizacións de datos de carácter persoal cos datos requiridos (anexo 1). Os traballos deberán presentarse por medio dun envío que realice a titora ou titor do centro educativo. As candidaturas presentaranse no Rexistro Xeral da Deputación Provincial da Coruña, Avda. do Porto da Coruña, 2, 15003 A Coruña, ou consonte co indicado no art.16.4 apartado e) da Lei 39/2015, do 01 de outubro, RXPAC. SEXTA.- Composici ó n e actuaci ó n do xurad o O xurado estará presidido polo presidente da Deputación da Coruña ou persoa en quen delegue e formarán parte un técnico/a do Servizo de Acción Social, Cultura e Deportes, un membro do colexio Calvo Sotelo e dos técnicos da Sección de Promoción e Desenvolvemento Turístico da Deputación da Coruña. Actuará como secretario o da Corporación ou persoa funcionaria en quen delegue. Esta será a persoa encargada de abrir o sobre das obras que resulten finalistas. O xurado actuará en pleno, será necesaria a asistencia de dous terzos dos seus membros. As súas deliberacións serán secretas e delas redactarase a acta correspondente. O réxime xurídico e de funcionamento do xurado será o disposto no artigo 17 da Lei 40/2015 do 01 de outubro. A Deputación resérvase o dereito de modificar as condicións en calquera momento, incluso pode chegar a anulalo ou deixalo sen efecto sempre que concorra causa xustificada, en todo caso comprométese a comunicalo pola mesma vía. Así mesmo, o xurado poderá declarar deserto o premio e a súa proposta será obxecto de resolución da Presidencia desta Deputación, que é o órgano competente para resolver o premio. S É TIMA.- Prazos de concesi ó n e entrega dos premios A concesión do premio decidirase antes do 1 de setembro de 2018, e darase a coñecer a través dos distintos medios de comunicación. A entrega de premios celebrarase nas dependencias da Deputación da Coruña e avisaranse as persoas gañadoras cunha semana de antelación. OITAVA.- A partir do día seguinte ao da concesión do xurado dos traballos premiados, as obras non premiadas non serán devoltas aos centros dos que proveñen. Agora ben, se algún centro quere recuperalas unha vez remate o concurso, poderá facelo recolléndoas na Deputación da Coruña, Avda. do Porto da Coruña, 2, Sección de Promoción e Desenvolvemento Turístico. NOVENA.- A participación nesta convocatoria supón a total aceptación destas bases. A Coruña, 2 de febreiro de 2018 O presidente O secretario Valentín González Formoso José Luís Almau Supervía